

Acta de la reunió de la COMISSIÓ DE COORDINACIÓ PEDAGÒGICA

**Dia: dilluns dia 10 d’octubre de 2011 (aula 15), a les 13’10 hores.**

**Hi assisteixen**: El Director Miquel Àngel Casasnovas; el Cap d’estudis Joan Pascual, i els Caps dels Departaments, Antoni Febrer, Esteve Campins, Lourdes Cortès, Angela Mata, Francesc Florit Nin, Àngels Torra, Llorenç Mercadal, Mercè Orleans, Antoni Vinent, Miquel Trujillo, Antoni Roman, Elena Montenegro i Roser Mercadal (actuant com a secretària).

**Absències:** Joan Bosch Capella

**Ordre del dia:**

1. **Lectura i aprovació acta de la sessió anterior.**

S’aprova per assentiment l’acta de la CCP de 27 de juny de 2011.

El Director inicia la sessió i comenta que s’ha d’escollir secretari/a. Segons normativa ha de ser el més jove, Roser Mercadal, però també es proposa que correspongui a un membre de la CCP amb reducció horària per majors de 55 anys. Ella mateixa expressa que millor una altra persona, per la sobrecàrrega de feina que preveu tenir aquest curs. S’acorda que aquesta acta la farà Roser Mercadal i de cara a les següents reunions de CCP es procurarà cercar un altre membre que pugui fer la tasca.

1. **Repartiment de professorat per matèries i nivells.**

El Cap d’Estudis lliura a cada cap de departament el repartiment d’hores per matèries i nivells. Explica i aclareix dubtes: falten anotar les 3 hores de reducció per cap de departament i les de majors de 55 anys.

**Proposta del calendari d’avaluacions.**

Es faran coincidir ambles vacances, els dies lectius queden prou compensats. Setmanes aproximades d’avaluacions:

1ª avaluació : 12-20 de desembre

2ª avaluació: 26-30 març

3ª avaluació: 18-21/22 juny

Per fer 177 dies lectius hauríem d’acabar dia 26 de juny; aquest dia es dedicarà a reclamacions.

Llorenç Mercadal demana que la 2ª avaluació de Batxillerat sigui la més llarga. S’indica que la coordinadora de Batxillerat farà una proposta que haurà de ser aprovada per l’equip docent de 2n de Batxillerat.

El Director fa referència a una carta rebuda d’inspecció educativa on es fa esment al primer dia d’assistència d’alumnes (14 de setembre) i on es demana que es faci horari normal de classe a partir de la 3ª sessió. Pel contacte amb altres centres sabem que majoritàriament també dedicaran el dia a presentacions. Es justificarà a inspecció: les activitats d’aquest dia ja estan publicades a la web del centre i es va comunicar a les famílies.

1. **Organització guàrdies de pati.**

Es mantenen per departaments i es farà canvi al mes de febrer. L’equip directiu concretarà més endavant la distribució del professorat. M. Àngel Casasnovas comenta que hi ha un pati nou a la part posterior del centre i s’intentarà posar algun tipus de separació. S’està negociant posar-hi una barrera.

Miquel Trujillo vol saber si els alumnes de Batxillerat seguiran sortint del centre en hora de pati. Se li contesta que s’aplicarà el que fou acordat pel Consell Escolar.

1. **Programació didàctica curs 2011-12.**
	* **Programació de departament.** Les programacions s’han d’elaborar d’acord amb la Concreció Curricular que es va aprovar el curs passat a la CCP i al Claustre. El document està penjat a la Intranet, concretament a l’apartat de Documents i a la carpeta de Documents de centre. El punt 10 de la Concreció Curricular està dedicat a Programacions didàctiques.
	* **Programació d’aula.** El Director remarca la importància de les Programacions d’aula. S’han d’anar elaborant de forma progressiva i estar a disposició d’inspecció educativa o de qui la reclami.

 Toni Vinent recorda que el professorat, a l’hora d’elaborar les programacions, hauria de tenir present les mesures d’atenció a la diversitat que va lliurar la Comissió Lingüística el curs passat.

* + **Terminis.** M. Àngel Casasnovas recorda que el 28 d’octubre, com a termini màxim, el Consell Escolar ha d’aprovar la PGA i prèviament ho ha de ser pel claustre. Les programacions dels diferents departaments s’haurien de lliurar abans del 20 d’octubre.

Miquel Trujillo recorda que s’ha de tenir en compte la comparativa de currículums per tal que tots els departaments puguin conèixer els continguts per nivells. Es mirarà a la propera CCP tractar el tema per tal de cercar el millor sistema.

1. **Respostes dels departaments als qüestionaris de l’equip directiu.**

El Director comenta que es va fer un buidatge i hi ha un petit comentari a moltes de les qüestions. Es comenten alguns punts (agilitat de les reunions, puntualitat,..)

El Cap d’estudis fa referència a la darrera reunió d’avaluació que es va allargar molt perquè eren molts grups. Es demana si es pot fer en dos dies, però és complicat perquè són dies de molta feina.

1. **Informacions diverses.**
	* **Situació econòmica.** Es lliura document d’assignacions per departaments. S’informa que en cas de fer despeses, s’ha de lliurar la factura a final de novembre d’aquest any. Si algun departament necessita un pressupost extraordinari, pot fer la demanda, tot i que la situació econòmica del centre és complicada i d’incertesa econòmica. S’explica quin és l’estat econòmic del centre (saldo al compte bancari, programa de reutilització de llibres i pagaments pendents de la Conselleria). En aquests moments no se sap quan es podran cobrar les partides pendents.
	* **Edifici annex.** El Director explica les gestions realitzades durant l’estiu per tal d’agilitar la posada en funcionament de l’edifici annex. En aquest moment no es pot donar una data exacta de quan es podrà produir, però sembla que serà durant el primer trimestre.
	* **Ús d’Intranet i correu electrònic.** El Director demana que es potenciï l’ús del correu electrònic, especialment al mail de direcció per tal d’agilitzar consultes i tràmits. També remarca la importància de que el claustre s’acostumi a fer ús de la Intranet. Estarà actualitzada permanentment i s’hi pot trobar molta informació important.
2. **Precs i suggeriments.**

Xec Florit demana poder ubicar material del Servei d´Ensenyament del Català i d’Interculturalitat a la sala de professors. Elena Montenegro demana que es faciliti tenir a l’abast un llistat del professorat i dels horaris respectius, així com una relació de tutors/tutores i caps de departament.

 La secretària de la CCP

Roser Mercadal Mascaró